****

**ČETRTI JAVNI POZIV za vključitev v PVSP HRT**

**v okviru**

Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018, sprejetega na redni seji Vlade RS z dne 25.07.2013, instrumenta 5.2.1: Podjetno v svet podjetništva HRT, za občini **Hrastnik** in **Trbovlje**

****

Regionalni center za razvoj d.o.o.

Podvine 36

1410 Zagorje ob Savi

Telefon: 03 56 60 500 elektronska pošta: info@rcr-zasavje.si

www.rcr-zasavje.si

Zagorje ob Savi, 19.05.2015

Na podlagi Zakona o javnih financah (Ur. list RS, št. 79/1999, 124/2000, 79/2001, 30/2002, 110/2002-ZDT-B, 56/2002ZJU, 127/2006-ZJZP, 14/2007-ZSPDPO, 109/2008, 49/2009, 38/2010-ZUKN, 107/2010, 14/13-popr.), 110/11-ZDIU12, 46/13-ZIPRS1314-A, 101/2013, 101/13-ZIPRS1415 in 38/2014-ZIPRS1415-A), Proračuna Republike Slovenije za leto 2014 (Ur. list RS, št. 104/12 in 102/13), Proračuna Republike Slovenije za leto 2015 (Ur. list RS, št. 102/13), Zakona o izvrševanju proračunov Republike Slovenije za leti 2014 in 2015 (ZIPRS1415) (Ur. list RS, št. 101/13 in 9/2014-ZRTVS-1A, 25/14-ZSDH-1 in 38/14), Zakona o spodbujanju skladnega regionalnega razvoja (ZSRR-2) (Ur. list RS, št. 20/11 in 57/12), Uredbe o izvajanju ukrepov endogene regionalne politike (Ur.l. RS, št. 24/11 in 16/13), sklepa Vlade RS št. 00726-19/2013 z dne 25.7.2013 in Mnenja Ministrstva za finance o shemi ''de minimis'' pomoči ''Podjetno v svet podjetništva v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018'', št. 440-49/2014 z dne 30.10.2014 (št. priglasitve: M001-2399245-2014)-čistopis mnenja ter na podlagi Pogodbe o izvajanju in financiranju inštrumenta 5.2.1 Podjetno v svet podjetništva v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018 št. C2130-14P999003

Regionalni center za razvoj d.o.o., Podvine 36, 1410 Zagorje ob Savi, objavlja:

**ČETRTI JAVNI POZIV ZA VKLJUČITEV V PVSP HRT** v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018, sprejetega na redni seji Vlade RS z dne 25.07.2013, instrumenta 5.2.1.: Podjetno v svet podjetništva HRT (v nadaljevanju: PVSP HRT), za udeležence iz občin **Hrastnik** in **Trbovlje**

**1. Izvajalec javnega poziva**

Izvajalec javnega poziva je Regionalni center za razvoj d.o.o., Podvine 36, 1410 Zagorje ob Savi (v nadaljevanju: RCR d.o.o.).

**2. Predmet javnega poziva**

Predmet javnega poziva je vključitev **desetih** brezposelnih oseb v PVSP HRT, ki imajo stalno bivališče v občinah **Hrastnik** in **Trbovlje**.

**3. Namen in cilji poziva oziroma PVSP HRT**

Namen PVSP HRT je podjetniško usposabljanje brezposelnih oseb, ki so vpisane v evidenco brezposelnih in imajo stalno prebivališče v občinah Hrastnik in Trbovlje, s ciljem, da bi v obdobju enega leta po zaključku usposabljanja ustanovili lastno podjetje in se v njem zaposlili oz. se samozaposlili. Cilji inštrumenta so zagotavljanje podpore, zlasti v obliki usposabljanja, ustvarjanje novih delovnih mest v podjetništvu ter zagon novih podjetij. Ciljna skupina so osebe, izbrane na podlagi tega javnega poziva, s stalnim prebivališčem v občini Hrastnik in Trbovlje, vpisane v evidenco brezposelnih oseb na Zavodu Republike Slovenije za zaposlovanje, ne glede na starost in stopnjo izobrazbe, s poslovno idejo in izkazanim interesom za razvoj in uresničitev poslovne ideje ali idej.

Instrument je usmerjen v razvoj podjetništva med brezposelnimi osebami, njihova vključitev v instrument pa pomeni obvezo, da bodo s strokovno pomočjo mentorjev in dodatnim usposabljanjem pridobili ustrezna znanja in veščine, ki so nujno potrebna za identifikacijo podjetniške ideje, razvoj ideje in njeno izvedbo v praksi, uspešno vodenje podjetja, komunikacijo s poslovnim okoljem in drugo.

Izvedba tega javnega poziva je del Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013 – 2018, ki se bo izvajal na celotnem problemskem območju z visoko brezposelnostjo (občine Hrastnik, Radeče in Trbovlje), izvajala pa ga bosta RCR d.o.o. Zagorje in Regionalna razvojna agencija Posavje, vsak za svoje območje. V letu 2015 bo RCR d.o.o. izvedel usposabljanje za štiri skupine udeležencev. Namen tega javnega poziva je izbor četrte skupine udeležencev s stalnim bivališčem v Hrastniku in Trbovljah, ki bodo vključeni v PVSP HRT za območje občin Hrastnik in Trbovlje.

PVSP HRT za udeležence iz občin Hrastnik in Trbovlje se bo za četrto skupino udeležencev izvajal v prostorih Regionalnega centra za razvoj d.o.o. v Zagorju. Za čas usposabljanja, ki traja štiri mesece, bodo udeleženci redno zaposleni v RCR d.o.o. Za to obdobje jim pripada plača v višini minimalne plače in vsa nadomestila, ki pripadajo delavcu v skladu z veljavno delovnopravno zakonodajo. Udeleženci se bodo v PVSP HRT vključili predvidoma v mesecu juliju 2015.

Izbrani prijavitelji oz. udeleženci bodo v obdobju štirih mesecev na podlagi identificiranih podjetniških idej individualno ali v skupinah razvijali podjetniške ideje s ciljem samozaposlitve oz. zaposlitve v svojem podjetju, ki ga bodo ustanovili oz. soustanovili po vključitvi v PVSP HRT. V tem obdobju bodo morali pripraviti poslovni načrt bodočega podjetja oz. druge pravne oblike, njihova uspešnost pa se bo spremljala v obdobju enega leta po zaključku usposabljanja.

**4. Financiranje javnega poziva**

Javni poziv financira Ministrstvo za gospodarski razvoj in tehnologijo. Javni poziv se izvaja v okviru Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013 – 2018, sprejetega na redni seji Vlade RS z dne 25.07.2013, instrumenta 5.2.1.: Podjetno v svet podjetništva HRT.

Instrument se bo izvajal po shemi »de mimimis« pomoči ''Podjetno v svet podjetništva v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013-2018'', št. 440-49/2014 z dne 30.10.2014 (št. priglasitve: M001-2399245-2014)-čistopis mnenja.

**5. Pogoji za vključitev v PVSP HRT**

5.1. Prijavitelji morajo izpolnjevati naslednje pogoje:

a) imajo stalno bivališče v eni izmed občin, Hrastnik ali Trbovlje,

b) so vpisani v evidenco brezposelnih oseb pri Zavodu RS za zaposlovanje,

c) prijavitelj, ki je že bil vključen v katerokoli operacijo ali projekt Podjetno v svet podjetništva, ki se je izvajala v preteklosti ali se še izvaja v tej ali katerikoli drugi regiji oz. regionalni razvojni agenciji, ne more biti ponovno vključen kot udeleženec in

d) prijavitelj mora imeti poravnane vse zapadle obveznosti do države.

5.2. Prijavitelji morajo ob prijavi priložiti izpolnjene in podpisane obrazce:

a )obrazec št. 1 (prijava) s prilogami:

- življenjepis,

- fotokopija dokazila o izobrazbi,

- potrdilo o prijavi pri Zavodu RS za zaposlovanje, ki ni starejše od datuma objave javnega poziva (19.05.2015), pridobite pa ga na Zavodu RS za zaposlovanje ob predložitvi osebnega dokumenta),

b) obrazec št. 2 (izpolnjen vprašalnik) in

c) obrazec št. 3 (izpolnjeno izjavo prijavitelja).

Obrazci so sestavni del razpisne dokumentacije.

Prijavitelj podpiše Obrazec št. 3: Izjava prijavitelja, s katerim potrdi izpolnjevanje in sprejemanje pogojev za kandidiranje na tem javnem pozivu. V primeru dvoma glede izpolnjevanja pogojev kateregakoli prijavitelja, lahko RCR d.o.o. zahteva dodatna pojasnila ali dokazila.

**V kolikor prijavitelj ne izpolnjuje postavljenih pogojev javnega poziva, bo takšna vloga zavrnjena.**

**6. Merila za izbor in način izbora prijaviteljev**

O ustreznosti prijaviteljev bo odločala strokovna komisija.

Odločitev o izboru sprejme komisija na osnovi izpolnjenih pogojev za vključitev, izpolnjenega vprašalnika ter opravljenih razgovorov s potencialnimi prijavitelji, kjer oceni njihove pretekle izkušnje, pridobljena znanja in veščine, podjetniške lastnosti, poslovno idejo in možnost njene realizacije, karierne cilje in motivacija za uspešno delo v projektu.

Izborni postopek bo potekal v treh fazah, in sicer:

a) pregled vlog s formalno - administrativnega vidika (formalna popolnost vloge je podrobno določena v točki 7),

b) pregled formalno popolnih vlog z vidika izpolnjevanja pogojev, določenih v točki 5 tega javnega poziva:

c) pregled in ocena izpolnjenih vprašalnikov, pri čemer lahko posamezen prijavitelj prejme največ 100 točk na osnovi izpolnjenega vprašalnika. Na razgovor bo pozvanih prvih štirideset prijaviteljev (ali vsi prijavitelji, v kolikor je popolnih vlog manj kot 40), ki bodo na osnovi ocene vprašalnika prejeli največ točk. Pri ocenjevanju se upošteva:

- pretekle izkušnje, pridobljena znanja in veščine (največ 20 točk),

- podjetniške lastnosti (največ 20 točk),

- poslovna ideja in možnost njene realizacije (največ 40 točk),

- karierni cilji in motivacija za uspešno delo v projektu (največ 20 točk).

d) razgovori s prijavitelji in odločitev komisije na osnovi opravljenih razgovorov.

**7. Način prijave, odpiranje vlog, obveščanje o izboru**

Prijave (obrazec št. 1) s priloženim izpolnjenim vprašalnikom (obrazec št. 2), izpolnjeno in podpisano izjavo prijavitelja (obrazec št. 3), priloženim življenjepisom, potrdilom o prijavi pri Zavodu RS za zaposlovanje in fotokopijo dokazila o izobrazbi lahko oddate v tajništvu RCR d.o.o., Podvine 36, 1410 Zagorje ob Savi najkasneje do **petka, 12.06.2015 do 12.00 ure** ali pošljete priporočeno po pošti na naslov: Regionalni center za razvoj d.o.o., Podvine 36, 1410 Zagorje ob Savi do **petka, 12.06.2015** (velja poštni žig tega dne).

Na sprednji strani kuverte mora biti (poleg naslova naslovnika) oznaka: **''Ne odpiraj! Prijava na Javni poziv za vključitev v PVSP HRT.''**

Na zadnji strani kuverte mora biti naveden pošiljatelj (ime, priimek, naslov in pošta) .

Posamezni prijavitelj lahko predloži le eno (1) prijavo.

Prijave, ki bodo nepravilno označene, se ne bodo obravnavale in bodo zavržene ter vrnjene pošiljatelju.

Za prepozno se šteje prijava, ki ni bila predložena do navedenega roka. Prepozne oziroma na napačen naslov prispele prijave se ne bodo obravnavale in bodo zavržene ter vrnjene pošiljatelju.

Oddaja vloge pomeni, da se prijavitelj strinja s pogoji razpisa in merili za ocenjevanje.

Odpiranje vlog ni javno. Odpiranje vlog bo izvedeno najkasneje v roku osmih dni od zadnjega možnega roka za prijavo. Odpirale se bodo samo v roku dostavljene, pravilno izpolnjene in označene zaprte ovojnice in sicer po vrstnem redu njihovega prispetja.

V primeru formalno nepopolnih vlog je možna dopolnitev vloge v roku petih dni od prejema obvestila o nepopolni vlogi, vendar obrazec št. 1 (prijava), obrazec št. 2 (vprašalnik), obrazec št. 3 (izjava prijavitelja) ter potrdilo o prijavi pri Zavodu RS za zaposlovanje niso predmet dopolnjevanja. Predmet dopolnjevanja sta življenjepis ter fotokopija dokazila o izobrazbi. Dopolnitve mora prijavitelj posredovati na isti način kot prijavo (v tajništvu RCR ali s priporočeno pošto, v zaprti kuverti, spredaj naslov naslovnika, na zadnji strani pošiljateljev naslov). Vloge, ki jih prijavitelji ne bodo dopolnili v roku, bodo zavržene. V nadaljnji postopek ocenjevanja se bodo uvrstile le vloge, ki bodo izpolnjevale vse formalne pogoje javnega poziva.

Komisija bo prijavitelje, ki bodo izpolnjevali pogoje tega poziva ter ustrezali merilom, navedenim pod šesto točko javnega poziva, pisno pozvala na razgovore. O izboru bodo prijavitelji pisno obveščeni. Z izbranimi prijavitelji bo po opravljenem zdravniškem pregledu podpisana pogodba o zaposlitvi za določen čas štirih mesecev, predvidoma z začetkom delovnega razmerja, 1. julija 2015.

**8. Dodatne informacije**

Dodatne informacije v zvezi z javnim pozivom in razpisno dokumentacijo je možno dobiti vsak dan do vključno **petka,** **12.06.2015, vsak dan med 8.00 in 13.00,** na telefonski številki 03 56 60 504 ali 03 56 60 504 ali 03 56 60 506 oz. elektronski pošti [info@rcr-zasavje.si](mailto:info@rcr-zasavje.si) ali [petra.kovac.smrkolj@rcr-zasavje.si](mailto:petra.kovac.smrkolj@rcr-zasavje.si) ali [branka.jurman@rcr-zasavje.si](mailto:branka.jurman@rcr-zasavje.si) . Razpisna dokumentacija javnega poziva je na razpolago na spletni strani [www.rcr-zasavje.si](http://www.rcr-zasavje.si) in na sedežu RCR d.o.o., Podvine 36, 1410 Zagorje ob Savi. Zainteresirani pa jo bodo lahko prejeli tudi po klasični ali elektronski pošti.

Potencialni prijavitelji bodo dodatne informacije o vsebini in poteku projekta lahko dobili tudi na predstavitvah, ki bodo namenjena vsem zainteresiranim prijaviteljem. Predstavitve bodo:

- v **Trbovljah, v četrtek, 28.05.2015 ob 13.00 uri v prostorih Zavoda RS za zaposlovanje**, Območna služba Trbovlje, Ulica 1. junija, 1420 Trbovlje,

**-** v **Trbovljah, v sredo, 03.06.2015 ob 9.00 uri v prostorih Zavoda RS za zaposlovanje**, Območna služba Trbovlje, Ulica 1. junija, 1420 Trbovlje,

- v **Hrastniku, v četrtek, 04.06.2015, ob 9.00 uri v prostorih RR centra v Hrastniku**, Cesta 1. maja 83, 1430 Hrastnik.

**9. Razpisna dokumentacija**

Razpisni dokumentaciji so priloženi obrazci, ki morajo biti v celoti izpolnjeni in so sestavni del vloge:

Obrazec št. 1: Prijava

Obrazec št. 2: Vprašalnik

Obrazec št. 3: Izjava prijavitelja

Obrazec št. 4: Vzorec pogodbe o zaposlitvi (informativne narave, je ne pošiljate)

Zahtevana dokazila:

- življenjepis,

- fotokopija dokazila o izobrazbi,

- potrdilo o prijavi pri Zavodu RS za zaposlovanje, ki ni starejše od datuma objave javnega

poziva (19.05.2015), pridobite pa ga na Zavodu RS za zaposlovanje ob predložitvi osebnega

dokumenta).

Regionalni center za razvoj d.o.o.

Direktor: Sergej Garantini